Александър Божинов
Александър Николов Божинов е български художник, публицист и писател, един от авторитетите в областта на карикатурата и илюстрацията.

Биография 
Роден е на 24 февруари 1878 г. в Свищов. Завършва живопис в София, а след това учи в Мюнхен, Германия. Известно време редактира хумористичния български вестник „Българан“. Публикува карикатури във „Вечерна поща“ и в „Камбана“. След 1929 г. е избран за дописен член на БАН, а след 1939 г. и за редовен член. Член е на Македонския научен институт.

Александър Божинов е смятан за основател на карикатурата като изкуство в България. Неговите карикатури се отличават с разнообразните си теми и остроумния текст. Едни от най-популярните му произведения в карикатурата са срещу личния режим на Фердинанд. Редовни герои в карикатурите на Александър Божинов са Пижо и Пендо, които по това време са се превърнали в постоянни герои на народното творчество.

След 9 септември 1944 г. в темата на неговите произведения настъпва съществена промяна. Основна тема за Александър Божинов става защитата на мира. Пресъздава и типични трудови герои. През своята кариера той рисува и множество живописни картини.

Александър Божинов пише стихове и фейлетони, а в края на кариерата си и художествена критика.

Умира на 30 септември 1968 г.

Отличия и награди 
Носител е на различни литературни и културни награди, сред които сребърен медал За наука и изкуство от Министерство на народната просвета за 25-годишната му творческа дейност (1924), ордените „Кирил и Методий“ І степен (1960), „Червено знаме на труда“ (1965) и „Народна република България“ (1968).

Бележки

Външни препратки 
 Андриана Спасова, „Александър Божинов“, Речник на българската литература след Освобождението, Институт за литература на БАН
 Македония в карикатури , С., 1930, с.48.
 От и за Александър Божинов в Националния каталог на академичните библиотеки в страната НАБИС
 Александър Божинов при честването на 25-годишния творчески юбилей на Константин Щъркелов

Български карикатуристи
Български илюстратори
Български живописци
Български фейлетонисти
Български публицисти
Български поети
Български художествени критици
Възпитаници на Националната художествена академия
Членове на Македонския научен институт
Академици на БАН
Носители на орден „Св. св. Кирил и Методий“
Носители на орден „Народна република България“
Подсъдими по процеса на Шести състав на Народния съд
Родени в Свищов
Починали в София
Погребани в Централните софийски гробища